EUROPOS KOMISIJA 


Iniciatyvos ižAskThePresident ir žSpaceChat. Sąlygos 


Atitiktis reikalavimams 


1. Iniciatyvoje gali dalyvauti tik savo vardu veikiantys fiziniai asmenys. Žurnalistų ir žiniasklaidos 
atstovų pateikti įrašai peržiūrimi nebus. 
2. Jaunesni nei 18 metų dalyviai turi turėti tėvų leidimą. 


Dalyvavimo taisyklės 


pa 


Dalyviai turi pateikti ne ilgesnius nei 30 sekundžių trukmės vaizdo jrašus. 

Šiais įrašais jie turi pasidalyti naudodamiesi „Instagram“ istorijų, naujienų srauto ar tiesioginių 
žinučių funkcijomis arba „Facebook Messenger“ ar „Twitter“, arba juos atsiųsti e. paštu 
COMM-SOCIAL-MEDIA-TEAMOec.europa.eu. 

Dalyviai šiose platformose turi pažymėti Europos Komisiją. 

Vaizdo įrašų, kuriuos gali pateikti kiekvienas dalyvis, skaičius neribojamas. 

Jaunesni nei 18 metų dalyviai prie kiekvieno vaizdo įrašo turi pridėti pasirašytą tėvų leidimą. 
Kad atitiktų reikalavimus, atrinkti dalyviai turi sutikti su pareiškimu apie privatumo apsaugą ir 
užpildyti sutikimo formą. 

Sąlygos 


9. Europos Komisija neprisiima atsakomybės už prarastus, sugadintus ar netinkamai pateiktus 
vaizdo įrašus, nesvarbu, kaip tai nutiktų. 

10. Europos Komisija jokiomis aplinkybėmis neatsako už jokius su vaizdo klausimo įrašymu ir 
pateikimu susijusius dalyvių ar trečiųjų subjektų padarytus ar patirtus nuostolius, žalą ar 
sužalojimus arba žalą turtui. 

11. Komisija negali būti laikoma atsakinga už jokias dalyvaujant šioje iniciatyvoje patirtas išlaidas. 


Tvarkaraštis 


12. Tinkluose „Facebook“, „Instagram“ ir „Twitter“ skelbiamuose įrašuose bus nurodytas konkretus 
vaizdo klausimų pateikimo terminas. Netrukus po jo bus susisiekta su atrinktais dalyviais. 


Atrankos kriterijai 


13. Bus taikomi šie atrankos kriterijai: šių sąlygų laikymasis, vaizdo įrašo kokybė ir klausimo 
aktualumas. 

14. Atranką Europos Komisijos vardu vykdys iš jos darbuotojų sudaryta vertinimo komisija. 
Remdamasi tinkamumo ir dalyvavimo kriterijais, ji atrinks penkis tinkamiausius vaizdo įrašus. 
Susisiekę su juos pateikusiais penkiais dalyviais paprašysime jų sutikti su pareiškimu apie 
duomenų privatumo apsaugą ir šiomis sąlygomis. 


Mokesčiai 


15. Nei Europos Komisija, nei jokia kita jos vardu veikianti organizacija niekada nereikalaus atlikti 
jokio su dalyvavimu šioje iniciatyvoje susieto mokėjimo ar pirkimo. 

16. Už visas išlaidas, kurių dalyviai gali patirti įrašydami ir pateikdami vaizdo įrašus (įskaitant visas 
prieigos prie interneto išlaidas), atsako jie patys. 


Sutikimas su taisyklėmis 


17. Pateikdamas vaizdo įrašą dalyvis sutinka su naudojimosi „Instagram“, „Facebook“ ir „Twitter“ 
sąlygomis. 

18. Pateikdamas vaizdo įrašą dalyvis sutinka, kad Europos Komisija su juo susisiektų per „Instagram“ 
„Facebook“ ar „Twitter“ arba e. paštu. 

19. Europos Komisija pasilieka teisę bet kuriuo metu neįspėjusi keisti ar koreguoti šias sąlygas ir 
įsipareigoja jas atnaujinti tam skirtame tinklalapyje. Kad žinotų apie tokius pakeitimus, dalyvis 
privalo reguliariai peržiūrėti sąlygas, skelbiamas nurodytu adresu. 


Diskvalifikavimas 


20. Pirmiau išvardytų sąlygų neatitinkantys vaizdo įrašai gali būti atmesti be išankstinio pranešimo. 
21. Dalyviai, kurie nesutiks su šiomis sąlygomis ar su tuo, kad jų asmens duomenys būtų tvarkomi, 
arba atšauks sutikimą su šiomis sąlygomis, bus automatiškai diskvalifikuoti. 


Autorių teisės 


22. Dalyviai pareiškia ir garantuoja, kad jie yra vieninteliai vaizdo įrašuose pateikiamo turinio ir (arba) 
kūrinių (jei tokie pateikiami) autoriai ir teisių į juos turėtojai ir kad jie nepažeidžia ir nepažeis 
autorių teisių, teisės į privatumą, teisės į atvaizdą ir jokių kitų trečiųjų subjektų teisių. 

Išaiškėjus plagijavimo atvejui, pavyzdžiui, kai neteisėtai kaip savo paties pateikiama kito autoriaus 
kalba ir mintys, dalyvis bus diskvalifikuotas. 

23. Dalyviai taip pat patvirtina, kad dėl viso turinio yra gauti visų susijusių asmenų sutikimai, t. y. kad 
visi turinį kūrę ar prie to kaip nors prisidėję tretieji subjektai yra davę sutikimą dėl pirmiau 
nurodyto jo naudojimo. 

24. Dalyviai ne tik patvirtina turintys autorių teises ir gretutines teises, bet ir pareiškia, kad kurdami 
vaizdo įrašą laikėsi visų atitinkamų teisės aktų (susijusių su autorių teisėmis, teise ir privatumą ir 
kt.) ir gavo visas reikiamas teises ir leidimus. Dalyviai turi turėti omenyje, kad tai gali apimti 
trečiųjų subjektų kūrinius (pavyzdžiui, architektūrinį dizainą, skulptūras, fotografijas ar prekių 
ženklus) arba teisę į atvaizdą (jei nuotraukoje vaizduojami atpažįstami asmenys). 

25. Dalyviai negali filmuoti privačių asmenų be jų sutikimo. Vaikai vaizdo įraše gali būti rodomi tik 
gavus tėvų leidimą. Pateikdami vaizdo įrašus dalyviai neatšaukiamai perleidžia Europos Sąjungai 
nuosavybės teises į juos visame pasaulyje, taip pat visas su jais susijusias intelektinės nuosavybės 
teises. Europos Sąjunga įgyja išimtines vaizdo įrašo naudojimo teises. Naudojimas visų pirma 
reiškia vaizdo įrašo saugojimą, archyvavimą, atgaminimą, redagavimą, keitimą, platinimą, 
atlikimą, skelbimą, spausdinimą, rodymą, transliavimą, pateikimą, viešinimą, be kita ko, 
socialiniuose tinkluose, išvestinių kūrinių kūrimą, sinchronizavimą, vertimą ar kitokį naudojimą 
skaitmeniniu ir fiziniu formatais. 

26. Europos Sąjunga taip pat įgyja teisę leisti pakartotinai naudoti vaizdo įrašą pagal 2011 m. 
gruodžio 12 d. Komisijos sprendimą dėl pakartotinio Komisijos dokumentų naudojimo 
(2011/833/ES). 

27. Dalyvis taip pat turi atsisakyti teisės būti nurodytas kaip vaizdo įrašo autorius pirmiau minėto 
naudojimo tikslais. Pateikdamas vaizdo įrašą dalyvis garantuoja, kad remdamasis savo neturtine 
autoriaus teise neprieštaraus tam, kad jo vardas ir pavardė būtų paminėti arba nepaminėti 
pateikiant vaizdo įrašą visuomenei (pavyzdžiui, skelbiant jį socialiniuose tinkluose). 


Taikytina teisė 


28. Kilus nesutarimų dėl šių sąlygų, taikoma Europos Sąjungos teisė. Prireikus ji papildoma Belgijos 
materialine teise. Jei dėl čia aptariamo dalyko kilusių ar su juo susijusių ginčų, nesutarimų ar 
pretenzijų dalyvis ir Europos Sąjunga negali pasiekti susitarimo taikiai, jie gali būti perduoti 
nagrinėti tik Briuselio teismams. 


Duomenų apsauga 


29. Šią iniciatyvą organizuoja Europos Komisijos Komunikacijos generalinio direktorato A1 skyrius 
(toliau — duomenų valdytojas). 

30. Visi surinkti asmens duomenys (vardas, pavardė, pilietybė, gimimo data, pašto adresas, e. pašto 
adresas, telefono numeris, socialinių tinklų paskyros) bus saugomi duomenų valdytojo, duomenų 
tvarkytojo arba jų patikėtinių ir naudojami tik šios komunikacijos iniciatyvos tikslais. Su 
trečiaisiais subjektais tokiais duomenimis nebus dalijamasi. Duomenys bus saugomi vienus metus 
nuo vaizdo įrašų pateikimo termino pabaigos ir tada automatiškai pašalinami. 

31. Europos Komisija yra įsipareigojusi saugoti asmens duomenis. Visi asmens duomenys tvarkomi 
pagal Reglamentą (ES) 2018/1725. Atitinkamai visus asmens duomenis tvarko ir Komunikacijos 
generalinis direktoratas arba jo rangovai. Norėdami gauti daugiau informacijos apie tai, kaip 
tvarkomi jų asmens duomenys, dalyviai gali susipažinti su specialiu pareiškimu apie privatumo 
apsaugą. Be to, jie gali pasinaudoti savo teisėmis kreipdamiesi tame pareiškime nurodytais 
adresais. 

32. Norėdami patikrinti, kokie jų asmens duomenys saugomi, paprašyti juos pakeisti, pataisyti ar 
pašalinti arba užduoti klausimų apie vykdant šią iniciatyvą tvarkomą informaciją ar apie savo 
teises, dalyviai turėtų kreiptis į duomenų valdytojo pagalbos grupę adresu COMM-SOCIAL- 
MEDIA-TEAM @ec.europa.eu. 

33. Jei to neužtenka jiems kilusioms problemoms išspręsti, jie turėtų kreiptis į Europos duomenų 
apsaugos priežiūros pareigūną (EDAPP). Kontaktiniai duomenys ir išsami informacija apie 
duomenų subjekto teises skelbiami EDAPP svetainėje https://edps.europa.eu/. 


Kontaktiniai duomenys 


34. Norėdamas atšaukti savo sutikimą su šiomis sąlygomis, dalyvis gali kreiptis į Europos Komisijos 
Komunikacijos generalinio direktorato Strateginės komunikacijos skyrių adresu 
COMM-SOCIAL-MEDIA-TEAM0ec.europa.eu . 

35. Jei prieš išsiųsdamas arba išsiuntęs vaizdo įrašą dalyvis norėtų užduoti klausimų, jis gali kreiptis į 
šią iniciatyvą organizuojantį skyrių adresu 


COMM-SOCIAL-MEDIA-TEAM(0ec.europa.eu . 


